***Japanertræf den 4. sep. 2021***

Vi, Classic Mazda Cars, blev igen i år inviteret til japanertræf af Dansk Datsun Klub.

Det var et perfekt tilrettelagt arrangement, som i år blev holdt på Sjælland, nær Sorø og omegn.

Der var start og slut ved Sorø Sø Camping, hvor der var mulighed for overnatning i egen campingvogn, leje hytter eller lejligheder. Der var 20 personer som overnattede, 7 Datsun og 5 Mazda.

Vi mødtes på P pladsen udenfor Sorø Sø Camping med start kl. 9.30 lørdag.

Der var 32 personer og 18 køretøjer fordelt på følgende mærker: 11 Datsun, 6 Mazda og 1 Toyota.

Vi kørte til Zengarden i Vedde, en have med utrolig flot japansk arkitektur. Ejeren Jørgen fortalte om hvordan haven var startet for 40 år siden, han var ikke er færdig endnu.

Næste stop var hos Lysen Biler i Sorø, hvor der var gjort klar til parkering af alle bilerne. Lysen Biler var vært for frokost og kaffe. Anders Lysen fortalte om hele firmaets historie, samt hans kærlighed til rally, vi kunne se Suzukis rallystald efterfølgende. Sjællandske Medie var på besøg, der tog billeder, og der var interviews af formændene for begge klubber samt Anders Lysen.

Derefter kørte vi til Kirkerup kirke, hvor vi så på en udtørrede hellig kilde.

Turen sluttede ved Sorø Akademi, en guide fortalte om Akademiet, derefter kunne vi se haven, kirken og ikke mindst de flotte bygninger. Vi så desværre ikke kirken indvendig, da den var optaget af et andet arrangement.

Det gode vejr gjorde, at der var mange mennesker ude i Deres haver og vinkede når vi kørte forbi.

Vi kørte omkring 75 km. i den flotte sjællandske natur.

Dem som boede på Sorø Sø Camping kørte retur til denne. Her var der mulighed for at deltage i fællesspisning. Efterfølgende var der hygge og nye kontakter blev etableret.

Søndag var der fælles morgenmad hvor snakken forsatte. Derefter var det tid til at sige farvel og på gensyn til næste år.

Der var kun 6 Classic Mazda Cars medlemmer, håber at I vil deltage i arrangementer fremover, det vil styrke klubben.

Til sidst en stor tak til Dansk Datsun Klub for invitationen, tak til Elsebeth og Jens, som kørte i Toyota Corona Mark II, det var dem som stod planlægningen af turen, de bor i Sorø.

Venlig hilsen – Classic Mazda Cars - Keld Rasmussen.